Грађански рат у Руанди
Грађански рат у Руанди био је сукоб у афричкој републици Руанди између Оружаних снага Руанде (ОСР) и побуњеника окупљених око Патриотског фронта Руанде (ПФР). Рат је био вођен у две фазе. Прва фаза је почела 1. октобра 1990. године инвазијом ПФР-а на североистоку земље из правца Уганде. Ова фаза је завршена 4. августа 1993. године потписивањем  Арушанског споразума. Друга фаза сукоба почела је 6. априла 1994. године након убиства председника државе Жувенала Хабијариманеа што је довело до почетка геноцида у Руанди. ПФР је наставио са борбама 7. април да би остварио победу 18. јула 1994. године којом је грађански рат окончан.